techiaith/cofnodycynulliad_en-cy huggingface dataset:
English: I was wondering what work you had done in relation to community relations and schools that are community focused. For example, in my area - and others' - we've got a new superschool in Ysgol Bae Baglan. They were told before the school was built, amalgamating different communities around that area, that they would be able to access provision - be able to access the field - for activities, but it now comes about that it's for the governors of that school to be able to make the decision. Quite often, that creates tension in the local community, where the governors may have a different view as to what that field should be used for as to what the community has already used it for over many, many years. So, I'm wondering what conversations you've had to try and encourage proper conversations between the schools and the communities to ensure that everybody can actually access those facilities when they do need to use them.
Welsh: Roeddwn yn meddwl tybed pa waith rydych wedi'i wneud mewn perthynas â chysylltiadau cymunedol ac ysgolion bro. Er enghraifft, yn fy ardal i - ac ardaloedd eraill - mae gennym ysgol fawr newydd, sef Ysgol Bae Baglan. Dywedwyd wrthynt cyn i'r ysgol gael ei hadeiladu, gan uno gwahanol gymunedau o amgylch yr ardal honno, y byddent yn gallu cael mynediad at ddarpariaeth - yn gallu cael mynediad at y cae - ar gyfer gweithgareddau, ond bellach ymddengys mai llywodraethwyr yr ysgol honno fydd yn gallu gwneud y penderfyniad. Yn aml iawn, mae hynny'n creu tensiwn yn y gymuned leol, lle y gall y llywodraethwyr fod â safbwynt gwahanol ynglŷn â sut y dylid defnyddio'r cae o ran sut y mae'r gymuned eisoes wedi'i ddefnyddio dros lawer o flynyddoedd. Felly, rwy'n meddwl tybed pa sgyrsiau rydych wedi'u cael i geisio annog sgyrsiau priodol rhwng yr ysgolion a'r cymunedau er mwyn sicrhau y gall pawb, mewn gwirionedd, ddefnyddio'r cyfleusterau hynny pan fyddant angen eu defnyddio.
English: I'm very sorry to hear that there are tensions around the Bae Baglan area. I officially opened the school. It is an impressive, impressive facility, and the expectation, as I said, in our twenty-first century schools programme, is that we build buildings that are flexible assets, with the expectation that the wider community will be able to benefit from the significant investment that Welsh Government is making in partnership with local authorities to provide those facilities. Of course, because of the local management of schools, governing bodies are very powerful, but I would be surprised that any governing body would not see their school as being central to a community. They are one and the same, or at least they should be, and I will take further advice as to whether this is a one-off or whether this is a systematic problem that Welsh Government will need to address.
Welsh: Mae'n ddrwg gennyf glywed bod tensiynau yn ardal Bae Baglan. Fi a agorodd yr ysgol yn swyddogol. Mae'n gyfleuster hynod drawiadol, a'r disgwyliad, fel y dywedais, yn rhaglen ysgolion yr unfed ganrif ar hugain, yw ein bod yn adeiladu adeiladau sy'n asedau hyblyg, gyda'r disgwyliad y bydd y gymuned ehangach yn gallu elwa ar y buddsoddiad sylweddol y mae Llywodraeth Cymru yn ei wneud mewn partneriaeth ag awdurdodau lleol i ddarparu'r cyfleusterau hynny. Wrth gwrs, oherwydd y modd y caiff ysgolion eu rheoli'n lleol, mae cyrff llywodraethu'n bwerus iawn, ond buaswn yn synnu pe bai unrhyw gorff llywodraethu yn ystyried nad yw eu hysgol yn ganolog i gymuned. Maent yn rhan o'r un peth, neu dylent fod o leiaf, a byddaf yn gofyn am gyngor pellach i weld ai un digwyddiad yw hwn neu a yw'n broblem systematig y bydd angen i Lywodraeth Cymru fynd i'r afael â hi.
English: The implementation of the Global Futures plan is overseen by its steering group, which comprises key stakeholders from across the education sector in Wales. The steering group monitors the delivery and the outcomes of the plan, and encourages partnership working to improve and promote modern foreign languages in Wales.
Welsh: Bydd gweithrediad y cynllun Dyfodol Byd-eang yn cael ei oruchwylio gan ei grŵp llywio, sy'n cynnwys rhanddeiliaid allweddol o bob rhan o'r sector addysg yng Nghymru. Mae'r grŵp llywio yn monitro'r modd y caiff y cynllun ei ddarparu ynghyd â'i ganlyniadau, ac yn annog gweithio mewn partneriaeth i wella a hyrwyddo ieithoedd tramor modern yng Nghymru.
English: Thank you, Cabinet Secretary. As I'm sure you will have seen, the British Council has recently published their third annual language trends survey of modern foreign languages in Welsh secondary schools, the results of which, I am sure you will agree, are very worrying. The survey comes just 18 months into the plan, which is aimed at promoting modern foreign languages in Wales, but in reality we have witnessed the continuing diminishing status of modern foreign languages in Welsh schools. In fact, the report tells us that between 2002 and 2016 the number of pupils studying a foreign language at GCSE level has declined by 48 per cent, and more than a third of Welsh schools have less than 10 per cent of year 10 pupils studying a foreign language. In light of the report's results, Cabinet Secretary, what more can we do to realise the Government's ambition for Wales to become a 'bilingual plus 1' country?
Welsh: Diolch i chi, Ysgrifennydd y Cabinet. Yn ddiweddar, fel rwy'n siŵr y byddwch wedi gweld, mae'r Cyngor Prydeinig wedi cyhoeddi eu trydydd arolwg tueddiadau iaith blynyddol o ieithoedd tramor modern mewn ysgolion uwchradd yng Nghymru, ac mae'r canlyniadau, rwy'n sicr y byddwch yn cytuno, yn peri pryder mawr. Daw'r arolwg 18 mis yn unig ar ôl dechrau'r cynllun, sy'n anelu at hyrwyddo ieithoedd tramor modern yng Nghymru, ond mewn gwirionedd, rydym wedi gweld statws ieithoedd tramor modern yn parhau i ostwng yn ysgolion Cymru. Yn wir, mae'r adroddiad yn dweud wrthym fod nifer y disgyblion a oedd yn astudio iaith dramor ar lefel TGAU wedi gostwng 48 y cant rhwng 2002 a 2016, a bod gan fwy na thraean o ysgolion yng Nghymru lai na 10 y cant o ddisgyblion blwyddyn 10 yn astudio iaith dramor. Yng ngoleuni canlyniadau'r adroddiad, Ysgrifennydd y Cabinet, beth arall y gallwn ei wneud i wireddu uchelgais y Llywodraeth i Gymru fod yn wlad 'ddwyieithog + 1'?
English: Thank you, Lynne. I have noted the language trends survey and I have asked the Global Futures steering group that I referred to in my first answer to review the report at its next meeting, which will take place on 14 July, and report back to me on what more we can do to improve the take-up of modern foreign languages. There is a whole host of reasons why the drop may be happening, but the Government is taking action. Since the launch of Global Futures, we have invested in a modern foreign language mentoring scheme in conjunction with some of our higher education institutes, which send undergraduates who are studying languages into schools to inspire and to support pupils. We have recently signed an agreement with the Spanish embassy to support the teaching of Spanish, and we have done similar work with France and Germany. For instance, the Goethe-Institut are setting up a specific programme at Cardiff University. But there is still more, I'm sure, that we can do, and I will take advice from the steering group.
Welsh: Diolch i chi, Lynne. Rwyf wedi nodi'r arolwg tueddiadau iaith ac rwyf wedi gofyn i'r grŵp llywio Dyfodol Byd-eang y cyfeiriais ato yn fy ateb cyntaf adolygu'r adroddiad yn ei gyfarfod nesaf a fydd yn cael ei gynnal ar 14 Gorffennaf, ac i adrodd yn ôl i mi ynglŷn â beth arall y gallwn ei wneud i wella'r niferoedd sy'n astudio ieithoedd tramor modern. Mae llu o resymau posibl dros y gostyngiad hwn, ond mae'r Llywodraeth yn gweithredu. Ers lansio Dyfodol Byd-Eang, rydym wedi buddsoddi mewn cynllun mentora ieithoedd tramor modern ar y cyd â rhai o'n sefydliadau addysg uwch, sy'n anfon israddedigion sy'n astudio ieithoedd i ysgolion i ysbrydoli ac i gefnogi disgyblion. Yn ddiweddar, rydym wedi arwyddo cytundeb gyda llysgenhadaeth Sbaen i gefnogi addysgu Sbaeneg, ac rydym wedi gwneud gwaith tebyg gyda Ffrainc a'r Almaen. Er enghraifft, mae'r Goethe-Institut yn sefydlu rhaglen benodol ym Mhrifysgol Caerdydd. Ond mae mwy y gallwn ei wneud, rwy'n siŵr, a byddaf yn gofyn am gyngor gan y grŵp llywio.
English: Cabinet Secretary, during First Minister's question time yesterday I referred to the latest 'Language Trends Wales' report that found teachers were extremely worried about the future of modern foreign languages. The report said that Global Futures was popular with teachers, but, so far, it is having a limited impact on take-up of modern foreign languages in Wales. Can the Cabinet Secretary advise when she intends to the review the progress of Global Futures to ensure the serious decline in modern foreign language learning in Wales is reversed? Thank you.
Welsh: Ysgrifennydd y Cabinet, yn ystod cwestiynau i'r Prif Weinidog ddoe cyfeiriais at yr adroddiad 'Tueddiadau Iaith Cymru' diweddaraf a oedd yn dangos bod athrawon yn poeni'n fawr am ddyfodol ieithoedd tramor modern. Dywedodd yr adroddiad fod Dyfodol Byd-Eang yn boblogaidd gydag athrawon, ond nad yw ond yn cael effaith gyfyngedig ar y nifer sy'n astudio ieithoedd tramor modern yng Nghymru hyd yn hyn. A all Ysgrifennydd y Cabinet ddweud pryd y mae'n bwriadu adolygu cynnydd Dyfodol Byd-Eang er mwyn sicrhau bod y dirywiad difrifol mewn dysgu ieithoedd tramor modern yng Nghymru yn cael ei wrthdroi? Diolch.
English: Well, I would refer the Member to the answer I gave Lynne Neagle with regard to how we are following up on Global Futures. But can I just take this opportunity - I think we're all, and rightly, concerned about the numbers of students who are taking modern foreign languages, but it's not all bad news. GCSE results in 2016 showed that Wales had higher A* pass rates and A* to C pass rates for French, Spanish, German and other modern foreign languages than their counterparts across the border in England. So, whilst I want to see more students taking these GCSEs, the ones who are are doing really well and are to be congratulated. We need to understand what more we can do to encourage more students to emulate their colleagues in school to take these languages, because when Welsh students take these exams, they do well.
Welsh: Wel, rwyf am gyfeirio'r Aelod at yr ateb a roddais i Lynne Neagle o ran sut rydym yn gwneud gwaith dilynol ar Dyfodol Byd-Eang. Ond a gaf fi fanteisio ar y cyfle hwn - credaf fod pawb ohonom yn pryderu, a hynny'n briodol, am nifer y myfyrwyr sy'n astudio ieithoedd tramor modern, ond nid yw'r newyddion yn ddrwg i gyd. Roedd canlyniadau TGAU yn 2016 yn dangos bod gan Gymru gyfraddau uwch yn cael A* a chyfraddau uwch yn cael A* i C uwch mewn Ffrangeg, Sbaeneg, Almaeneg ac ieithoedd tramor modern eraill na'u cymheiriaid ar draws y ffin yn Lloegr. Felly, er fy mod eisiau gweld mwy o fyfyrwyr yn astudio'r pynciau hyn ar lefel TGAU, mae'r rhai sydd eisoes yn gwneud hynny'n gwneud yn dda iawn ac mae angen eu llongyfarch. Mae angen i ni ddeall beth arall y gallwn ei wneud i annog mwy o fyfyrwyr i efelychu eu cyd-ddisgyblion yn yr ysgol drwy astudio'r ieithoedd hyn, oherwydd pan fo myfyrwyr Cymru yn sefyll yr arholiadau hyn, maent yn gwneud yn dda.
English: The report on language trends was discussed at the last meeting of the cross-party group on international Wales, and, by the way, I invite everyone to a meeting next week to discuss connecting with the Welsh diaspora and hearing what GlobalWelsh and Cymru a'r Byd have to say at that point. But one specific concern raised was that the Welsh baccalaureate used to include modern foreign languages, but that element has now been removed. Could that be reviewed now, because this perhaps has actually eradicated that pathway to a modern foreign language for some?
Welsh: Mi gafodd yr adroddiad ar dueddiadau iaith ei drafod yng nghyfarfod diwethaf y grŵp trawsbleidiol Cymru ryngwladol, a, gyda llaw, rydw i'n gwahodd pawb i gyfarfod yr wythnos nesaf i drafod cysylltu â'r 'diaspora' Cymreig a gwrando ar beth sydd gan GlobalWelsh a Cymry a'r Byd i'w ddweud bryd hynny. Ond un pryder penodol a gafodd ei godi oedd bod y fagloriaeth Gymreig yn arfer cynnwys ieithoedd tramor modern, ond bod yr elfen yna wedi cael ei dileu erbyn hyn. A oes modd edrych ar hynny eto, gan fod hyn o bosib wedi dileu'r ffordd i rai tuag at ddysgu iaith fodern?
English: The Member makes an interesting point. I'm not sure that we should be adding more to the Welsh bac. Indeed, listening to professionals, actually, they say they want less in the Welsh bac, so I don't know whether we're in a position to add more input into the Welsh bac. What we do need to look at, potentially - there is some anecdotal evidence to suggest that modern foreign languages, indeed all core subjects that have not previously been part of the schools' accountability measure, have seen a drop in the numbers taking them, so music, drama et cetera. So, there may be an underlying trend that schools are entering students into exams that count towards that school's individual accountability measures and, therefore, there is a narrowing of the curriculum. The Member will be aware that I have announced a fundamental review of accountability measures for schools so that any unintended consequences, whether that be a narrowing of the curriculum or, indeed, early entry, which we discussed earlier, stop. So, that issue around accountability and whether that's driving some of these behaviours will be tested as part of that review.
Welsh: Mae'r Aelod yn gwneud pwynt diddorol. Nid wyf yn siŵr y dylem fod yn ychwanegu mwy at y Fagloriaeth Gymreig. Yn wir, wrth wrando ar bobl broffesiynol, mewn gwirionedd, maent yn dweud eu bod eisiau llai yn y Fagloriaeth Gymreig, felly nid wyf yn gwybod a ydym mewn sefyllfa i ychwanegu mwy at y Fagloriaeth Gymreig. Yr hyn sydd angen i ni edrych arno, o bosibl - mae rhywfaint o dystiolaeth anecdotaidd sy'n awgrymu bod ieithoedd tramor modern, yn wir, yr holl bynciau craidd nad ydynt wedi bod yn rhan o fesurau atebolrwydd ysgolion yn flaenorol, wedi gweld gostyngiad yn y nifer sy'n eu hastudio, felly cerddoriaeth, drama ac yn y blaen. Felly, efallai bod tuedd sylfaenol i ysgolion gyflwyno disgyblion i sefyll arholiadau sy'n cyfrif tuag at fesurau atebolrwydd unigol yr ysgol honno ac felly, mae'r cwricwlwm yn culhau. Bydd yr Aelod yn gwybod fy mod wedi cyhoeddi adolygiad sylfaenol o fesurau atebolrwydd ar gyfer ysgolion fel bod unrhyw ganlyniadau anfwriadol, boed yn gulhau'r cwricwlwm, neu gyflwyno cynnar yn wir, a drafodwyd gennym yn gynharach, yn dod i ben. Felly, bydd y mater ynglŷn ag atebolrwydd, a pha un a yw hynny'n cymell rhai o'r ymddygiadau hyn, yn cael ei brofi fel rhan o'r adolygiad hwnnw.
English: Diolch, Llywydd. When I was in school, the best part of 100 years ago, the policy was that everybody learnt at least one foreign language up to the age of 16. Things are radically different now, and I'm pleased to hear the figures that the Cabinet Secretary announced a moment ago and the emphasis that the Welsh Government is placing upon learning modern foreign languages. But one of the big problems we've got in persuading schoolchildren to opt for modern foreign languages is they're perceived to be difficult, and it is true that learning a language from scratch is difficult and requires discipline for the mind. That's, of course, one of the great, important reasons for learning a modern foreign language, and it also broadens the mind. And having learned French, German and Russian, as well as Latin, at school myself - it's made me the cosmopolitan world citizen that I now am. [Interruption.]
Welsh: Diolch, Llywydd. Pan oeddwn i yn yr ysgol, y rhan orau o 100 mlynedd yn ôl, y polisi oedd bod pawb yn dysgu o leiaf un iaith dramor hyd at 16 oed. Mae pethau'n wahanol iawn erbyn hyn, ac rwy'n falch o glywed y ffigurau a gyhoeddodd Ysgrifennydd y Cabinet funud yn ôl a'r pwyslais y mae Llywodraeth Cymru yn ei roi ar ddysgu ieithoedd tramor modern. Ond un o'r problemau mawr sydd gennym wrth berswadio plant ysgol i ddewis astudio ieithoedd tramor modern yw'r canfyddiad eu bod yn anodd, ac mae'n wir fod dysgu iaith o'r dechrau yn anodd ac yn gofyn am ddisgyblaeth feddyliol. Dyna, wrth gwrs, yw un o'r rhesymau mawr pwysig dros ddysgu iaith dramor fodern, ac mae hefyd yn ehangu'r meddwl. Ac wedi dysgu Ffrangeg, Almaeneg a Rwsieg, yn ogystal â Lladin, yn yr ysgol fy hun - dyna a'm gwnaeth y dinesydd byd-eang cosmopolitaidd ag wyf fi heddiw. [Torri ar draws.]
English: The Member tempts me, Presiding Officer; the Member really does tempt me. But, you're right, we do need to promote modern foreign languages within our schools, and that's why we have extended the student mentoring project with Cardiff, Swansea, Bangor and Aberystwyth universities. We have over a quarter of schools working in that programme, where bright, sparky, enthusiastic undergraduates go into schools to provide that buzz around languages that we need to create to encourage pupils, before they've made their choices on GCSE, that this is something that they can enjoy, something they can be good at, and can give them really life-enhancing work and personal skills. We also have to ensure that the quality of language teaching is as good as it can be, and, as I said, whilst the figures in the report are concerning, it's not all bad news. This year, two of the three German teacher of the year awards were awarded to teachers who are teaching German in Welsh schools.
Welsh: Mae'r Aelod yn fy nhemtio, Llywydd; mae'r Aelod yn fy nhemtio o ddifrif. Ond rydych yn gywir, mae angen i ni hyrwyddo ieithoedd tramor modern yn ein hysgolion, a dyna pam rydym wedi ymestyn y prosiect mentora myfyrwyr gyda phrifysgolion Caerdydd, Abertawe, Bangor ac Aberystwyth. Mae gennym dros chwarter yr ysgolion yn cymryd rhan yn y rhaglen honno, lle mae israddedigion disglair, bywiog a brwdfrydig yn mynd i ysgolion i ddarparu'r wefr rydym angen ei chreu ynghylch ieithoedd er mwyn annog disgyblion, cyn iddynt wneud eu dewisiadau TGAU, fod hyn yn rhywbeth y gallant ei fwynhau, rhywbeth y gallant ei wneud yn dda, a rhywbeth sy'n gallu rhoi sgiliau gwaith a phersonol iddynt a fydd yn gwella eu bywydau'n fawr. Mae'n rhaid i ni hefyd sicrhau bod ansawdd yr addysgu iaith cystal ag y gall fod, ac fel y dywedais, er bod y ffigurau yn yr adroddiad yn peri pryder, nid yw'r newyddion yn ddrwg i gyd. Eleni, dyfarnwyd dwy o'r tair gwobr athro Almaeneg y flwyddyn i athrawon sy'n addysgu Almaeneg mewn ysgolion yng Nghymru.
English: The next item is the questions to the Counsel General, and the first question comes from Simon Thomas.
Welsh: Yr eitem nesaf yw'r cwestiynau i'r Cwnsler Cyffredinol, a'r cwestiwn cyntaf - Simon Thomas.
English: Members will understand that if I make assessments of the legal implications for Wales of any matter, those assessments are legally privileged.
Welsh: Bydd yr Aelodau'n deall, os byddaf yn gwneud asesiadau o'r goblygiadau cyfreithiol i Gymru mewn perthynas ag unrhyw fater, y bydd yr asesiadau hynny yn gyfreithiol freintiedig.
English: I'm grateful to the Counsel General for his usual caution in these matters. However, perhaps I can tempt him by saying that I don't think there are any legal obligations, but there are strong political obligations for Michael Gove's decision. My understanding is that, in fact, the London fisheries convention is probably overtaken by our relationship with the common fisheries policy and what's happened since then in joining the European Union. But what concerns me is that we have Michael Gove deciding to symbolically pull out of an international obligation that relates to a devolved matter, so perhaps I can ask the Counsel General whether he agrees with me that fisheries are devolved, that Wales and the Welsh Government is responsible for fisheries protection in Wales, and for what will happen when we leave the European Union as regards quotas, sharing of quotas, negotiations around that. And in the light of the fact that, yesterday, Boris Johnson told my colleague Jonathan Edwards that the Joint Ministerial Committee, the JMC, will now decide upon these matters, is he of the view, therefore, that Wales will be able to exercise a veto regarding further nefarious moves by Michael Gove?
Welsh: Rwy'n ddiolchgar i'r Cwnsler Cyffredinol am ei ofal arferol yn y materion hyn. Fodd bynnag, efallai y gallaf ei demtio drwy ddweud nad wyf yn credu bod unrhyw rwymedigaethau cyfreithiol, ond mae yna oblygiadau gwleidyddol cryf i benderfyniad Michael Gove. Fy nealltwriaeth i, mewn gwirionedd, yw bod confensiwn pysgodfeydd Llundain, yn ôl pob tebyg, yn cael ei oddiweddyd gan ein perthynas â'r polisi pysgodfeydd cyffredin a'r hyn sydd wedi digwydd ers hynny o ran ymuno â'r Undeb Ewropeaidd. Ond yr hyn sy'n fy mhoeni yw bod gennym Michael Gove yn penderfynu tynnu'n ôl, yn symbolaidd, o rwymedigaeth ryngwladol sy'n ymwneud â mater datganoledig, felly efallai y gallaf ofyn i'r Cwnsler Cyffredinol a yw'n cytuno â mi fod pysgodfeydd wedi cael eu datganoli, mai Cymru a Llywodraeth Cymru sy'n gyfrifol am warchod pysgodfeydd yng Nghymru, ac am yr hyn a fydd yn digwydd pan fyddwn yn gadael yr Undeb Ewropeaidd o ran cwotâu, rhannu cwotâu, a thrafodaethau ynglŷn â hynny. Ac yn sgil y ffaith fod Boris Johnson wedi dweud wrth fy nghyd-Aelod Jonathan Edwards ddoe y bydd y Cyd-bwyllgor Gweinidogion yn penderfynu ar y materion hyn yn awr, a yw o'r farn felly y bydd Cymru'n gallu arfer feto mewn perthynas â chamau ysgeler pellach gan Michael Gove?
English: It is of course the case that the United Kingdom is the signatory of the 1964 treaty, and therefore it is the UK Minister who will take the decision to withdraw from it, but I do agree with the implication of Simon Thomas's question, that as fishing is a devolved matter, there ought to have been some consideration for the views of this Assembly and the Welsh Government. But I do hope that the Welsh Government will take the view that the recovery of our waters, or control over the 6 to 12-mile limit, is going to be vitally important to the development of the Welsh fishing industry in the future, and it would be rather ridiculous if, in the rest of the United Kingdom, we were to have repatriated control but not in the case of Wales. Quite how that would work I don't know, because the EU fishermen would still have the right to Welsh waters to that extent, and that would certainly militate significantly against the advantages for Welsh fishermen of being able to have an exclusive zone, which would otherwise be imperilled if we still continued to be a member of the 1964 treaty.
Welsh: Mae'n wir, wrth gwrs, mai'r Deyrnas Unedig yw llofnodwr cytundeb 1964, ac felly Gweinidog y DU a fydd yn gwneud y penderfyniad i dynnu'n ôl ohono, ond rwy'n cytuno â goblygiadau cwestiwn Simon Thomas, fod pysgota'n fater datganoledig, ac felly y dylai fod rhywfaint o ystyriaeth wedi'i rhoi i safbwyntiau'r Cynulliad hwn a Llywodraeth Cymru. Ond rwy'n gobeithio y bydd Llywodraeth Cymru yn arddel y safbwynt y bydd adennill ein dyfroedd, neu reolaeth dros y terfyn 6 i 12 milltir, yn hanfodol bwysig i ddatblygiad diwydiant pysgota Cymru yn y dyfodol, a byddai braidd yn chwerthinllyd pe baem yn cael rheolaeth wedi'i dychwelyd i weddill y Deyrnas Unedig, ond nid yn achos Cymru. Sut y byddai hynny'n gweithio, nid wyf yn gwybod, oherwydd byddai pysgotwyr yr UE yn parhau i fod â hawl i ddyfroedd Cymru i'r graddau hynny, a byddai hynny'n sicr yn milwrio'n sylweddol yn erbyn y manteision i bysgotwyr Cymru o allu cael parth unigryw, a fyddai fel arall yn cael ei beryglu pe baem yn parhau i fod yn aelod o gytundeb 1964.